joelniklaus/EU_Wikipedias huggingface dataset:
Wigan Athletic FC

Wigan Athletic je futbalový klub hrajúci v Anglickej lige EFL League One. Sídli vo Wigane neďaleko Manchestru. V sezóne 2012/13 vyhral tento tím FA Cup proti Manchestru City 1:0 vďaka čomu hrali nasledujúcu sezónu v Európskej Lige. Zároveň v rovnakej sezóne aj vypadli z Premier League a ako prvý tím vyhrali FA Cup v sezóne zostupu a zároveň boli aj prvým tímom z druhej najvyššej ligy čo hral Európsku Ligu

História 
Klub Wigan Athletic bol založený v roku 1932, ale dlho nefiguroval medzi ligovými tímami. Medzi ligové profesionálne tímy bol prijatý až v roku 1978. Dlho ale bojoval len medzi 3. a 4. divíziou.

V roku 1995 do klubu prišiel podnikateľ a majiteľ obchodného reťazca JJB, obchodujúcou so športovým oblečením, David Whelan. Whelan, ktorý sa vo Wigan narodil, vyhlásil médiám smelé plány o postupe do FA Premier League. Jeho zámer sa začal podľa plánu, keď klub v roku 1997 vyhral 4. anglickú divíziu a postúpil tak do 3. divízie, kde zostal až do roku 2001, kedy sa klubu ujal nový manažér Paul Jewell, ktorý v premiérovej sezóne za Latics vybojoval postup do League Championship - druhej najvyššej súťaže. Tu si Wigan nepočínal vôbec zle, keď skončil siedmy a len o jednu pozíciu mu ušli boje v play-off o najvyššiu súťaž. Nasledujúcu sezónu si Wigan Athletic už postup nenechal ujsť a postúpil priamo z druhej pozície do Premier League.

Svoj debut medzi anglickou smotánkou sa mu vydaril a skončil na desiatej pozícii a len o 7 bodov mu utiekla pohárová Európa. To ale nebol jediný úspech v sezóne 2005-06, Wiganu sa totiž podarilo prebojovať až do finále Ligového pohára, kde podľahol Manchestru United. Klub po tejto sezóne opustila klub rada opôr ako Jimmy Bullard, Jason Roberts alebo Stéphane Henchoz. Ale za nich prišli hráči ako Emile Heskey, Denny Landzaat, Chris Kirkland a Antonio Valencia.

V sezóne 2012/13 sa im podarilo vyhrať FA Cup, v Premier League sa im však nedarilo a vypadli do EFL Championship. Vo finále FA Cupu vyhrali vo Wembley nad Manchestrom City 1:0 po góle z rohu v 88mej minúte hracieho času.

Hráči roka v období (1979-2010)

Významní tréneri
  Ian McNeill (1968-70), (1976-81)
  Gordon Milne (1970-72)
  Larry Lloyd (1981-83)
  Bobby Charlton (1983) (dočasný)
  Harry McNally (1983-85)
  Ray Mathias (1986-89), (1998-99)
  Bryan Hamilton (1985-86), (1989-93)
  John Deehan (1995-98)
  Bruce Rioch (2000-01)
  Paul Jewell (2001-07)
  Chris Hutchings (2007)
  Steve Bruce (2007-09)

Iné projekty

Zdroj 

Anglické futbalové kluby
Kluby FA Premier League
Futbalové kluby založené v 1932
Chung-ke-er-tchu

Chung-ke-er-tu (čín. 红格尔图, ) je vulkanické pole, tvorené dvanástimi troskovými kužeľmi, nachádzajúce sa v Číne, v provincii Vnútorné Mongolsko, asi 250 km severozápadne od Pekingu. Pole je tvorené prevažne bazaltovými horninami, vek poslednej erupcie sa odhaduje na koniec holocénu.

Externé odkazy 
 www.volcano.si.edu - vulkanické pole Chung-ke-er-tchu na Global Volcanism Program 

Sopky Číny
Troskové kužele
Kche-luo (sopka)

Kche-luo je vulkanické pole, nachádzajúce sa v severovýchodnej časti Číny, neďaleko hraníc s Ruskom pozdĺž brehov rovnomennej rieky, južne od vulkanického poľa Wu-ta-lien-čchi. Pole je tvorené viacerými troskovýmmi kužeľmi prevažne bazaltového zloženia, a leží na starších jursko-kriedových sedimentoch a pred-permských metasedimentoch. Charaktristickým znakom hornín je zvýšený obsah draslíka. Troskový kužeľ Nan-šan, nachádzajúci sa na južnom okraji poľa je starý len niekoľko tisíc rokov, posledná aktivita sa odohrala počas holocénu. Ostatné vulkanické formy majú omnoho starší vek – pleistocén až treťohory.

Externé odkazy 
 www.volcano.si.edu – vulkanické pole Kche-luo na Global Volcanism Program 

Sopky Číny
Troskové kužele
Burg im Leimental

Burg im Leimental () je obec v okrese Laufen v kantóne Bazilej-vidiek vo Švajčiarsku.

29. apríla 2008 tu zomrel chemik, vynálezca psychedelickej drogy LSD, Albert Hofmann.

Pozri aj 
 Zoznam miest vo Švajčiarsku

Iné projekty

Externé odkazy 
 Burg im Leimental po nemecky, francúzsky a taliansky v Historickom slovníku o Švajčiarsku

Mestá vo Švajčiarsku
Klaudia Jansová-Ignaciková

Klaudia Jansová-Ignaciková (rodená Jansová) (* 24. september 1984, Gdyňa, Poľsko) je bývalá poľská tenistka. V roku 2011 sa vydala za Bartosza Ignacika.

Finálové účasti na turnajoch WTA (5)

Štvorhra - výhry (1)

Štvorhra - prehry (4)

Externé odkazy 

Poľskí tenisti
Poľskí olympionici
Tenisti na Letných olympijských hrách 2016
Stoke City FC

Stoke City FC je anglický profesionálny futbalový klub sídliaci v meste Stoke-on-Trent. Bol založený v roku 1863 a je historicky druhým najstarším klubom po Notts County. Sezónu 2007-08 skončili druhý v druhej anglickej lige s názvom Football League Championship.

Domáce zápasy hrá od roku 1997 na štadióne Britannia Stadium s kapacitou 28 383 miest, predtým hrávali na štadióne Victoria Ground, na ktorom hrávali od roku 1878. Klub má prezývku The Potters, čo v preklede znamená hrnčiari (lebo mesto Stoke-on-Trent je známe hrnčiarskym priemyslom). Hrávajú v bielo-červenými prúžkovanými dresmi a v bielych trenírkach. 

Najväčší úspech tím dosiahol v roku 1972, keď vyhral anglický ligový pohár. Vo finále porazil tím FC Chelsea 2-1.

Úspechy 
  Ligový pohár
 1971/72

Slávni hráči 

  Gordon Banks
  Peter Dobing
  Peter Hoekstra
  Sir Geoff Hurst
  Sir Stanley Matthews
  John Ritchie
  Peter Shilton
  Eric Skeels
  Freddie Steele
  Mark Stein
  Dennis Wilshaw

Súčasná zostava

Brankári 
   1  Steve Simonsen
 29  Thomas Sørensen
 30  Danzella St Lous-Hamilton

Obrancovia 
   2  Andy Griffin
   5  Leon Cort
 14  Danny Pugh
 17  Rayn Schwcroos
 20  Ritchie De Laet
 22  Lewis Buxton
 28  Andy Wilkinson
 31  Carl Dickinson
 38  Danzella St Lous-Hamilton

Záložníci 
   4  Seyi George Olofinjana
   6  Glenn Whelan
   7  Liam Lawrence
 16  Dominic Matteo
 18  Salif Diao
 19  Amdy Faye
 24  Rory Delap
 25  Abdoulaye Faye
 27  Demar Phillips
 36  Jimmy Phillips

Útočníci 
   9  Richerd Cresswell
 10  Ricardo Fuller
 11  Mamady Sibide
 12  Dave Kitson
 15  Vincent Pericard
 35  Mark Grocott

Zdroj

Iné projekty 

 
Anglické futbalové kluby
Kluby FA Premier League
Futbalové kluby založené v 1863
Lamine Diack

Lamine Diack (* 7. jún 1933, Dakar, Senegal - † 3. december 2021, Dakar) bol senegalský športový funkcionár, bývalý prezident Medzinárodnej atletickej federácie.

Do tejto funkcie bol zvolený štyrikrát. Najprv, v roku 1999 sa funkcie ujal po smrti vtedajšieho prezidenta Prima Nebiola (kongres ho potvrdil o dva roky neskôr vo funkcii), v roku 2003, 2007 a 2011 bol zvolený v riadnych voľbách.
V novembri 2008 rázne vystúpil na obranu atletiky po tom, ako ju prezident Medzinárodného olympijského výboru Jacques Rogge kritizoval.
V auguste 2015 ho vo funkcii prezidenta Medzinárodnej atletickej federácie vystriedal Brit Sebastian Coe. 
V rokoch 19992014 bol členom Medzinárodného olympijského výboru, následne bol čestným členom. Koncom roku 2015 o čestné členstvo v MOV prišiel v dôsledku korupčného škandálu v súvislosti s dopingom ruských športovcov.

18. júna 2020 sa skončilo súdne konanie s Lamine Diackom, bývalým šéfom Medzinárodnej atletickej federácie (IAAF) a ďalšími piatimi ľuďmi vrátane jeho syna Papa Massata Diacka. Obhajoba si žiadala zhovievavosť súdu, pričom sa odvolávala najmä na jeho vek (87 rokov). Rozsudok tohto prípadu korupcie na základe ruského dopingu bol vynesený 16. septembra 2020. Lamine Diack bol odsúdený na štyri roky väzenia, z toho dva podmienečne, za účasť v korupčnej sieti, ktorá mala skryť dopingové prípady v Rusku. Lamine Diack bol odsúdený za aktívne a pasívne úplatky a porušenie dôvery a bol odsúdený na pokutu až do výšky 500 000 eur. Jeho právnici okamžite oznámili, že sa odvoláva.

Referencie

Iné projekty

Externé odkazy 
 Lamine Diack na iaaf.org

Senegalskí športovci
Športoví funkcionári
Držitelia Radu Priateľstva
Členovia Medzinárodného olympijského výboru
Európska cesta 25

Európska cesta 25 (E25) je európska cesta, ktorá v smere zo severu na juh ide cez Holandsko, Belgicko, Luxembursko, Francúzsko, Švajčiarsko a Taliansko. Začína pri Severnom mori pri holandskom meste Hoek van Holland a končí pri Stredozemnom mori v talianskom meste Janov. Jej dĺžka je .

Priebeh

Dôležité mestá
Dôležité mestá, ktorá ležia na E25 sú holandské mestá Utrecht, ’s-Hertogenbosch, Eindhoven a Maastricht. V Belgicku to sú mestá Liège a Bastogne, v Luxembursku je to mesto Luxemburg. Dôležité francúzske mestá na E25 sú Metz, Saint-Avold, Strasbourg a Mulhouse, v Švajčiarsku E25 prechádza cez dôležité mestá Bazilej, Olten, Bern, Lausanne a mesto Ženeva. E25 sa ďalej vracia do Francúzska do obce Chamonix-Mont-Blanc, pokračuje cez Tunel Mont-Blanc do Talianska. Tu sa cez mestá Courmayeur, Aosta a Alessandria končí cesta E25 v meste Janov.

Galéria

Iné projekty 

25
Cestná infraštruktúra v Belgicku
Eddie Tolan

Eddie Tolan (* 29. september 1908, Denver, Colorado, USA – † 31. január 1967, Detroit, Michigan) bol americký atlét venujúci sa behu na 100 a 200 metrov. Ako štvrtý atlét v histórii olympijských hier získal bežecké double na tratiach 100 a 200 metrov.

Tolan je strýko bývalého basketbalistu NBA Bobbyho Tolana.

Externé odkazy 
 Eddie Tolan v USA Track & Field Hall of Fame 
 Eddie Tolan v Michigan Track & Field Hall of Fame 

Bežci na 100 m USA
Bežci na 200 m USA
Olympijskí víťazi v behu na 100 m
Olympijskí víťazi v behu na 200 m
Olympijskí víťazi USA
Osobnosti USA afroamerického pôvodu
Atléti afroamerického pôvodu
Osobnosti z Denveru
Wu-ta-lien-čchi

Wu-ta-lien-čchi (čín. , ) je v neaktívne vulkanické pole, nachádzajúce sa v severovýchodnej časti Číny na ploche približne 500 km² neďaleko mesta Wu-ta-lien-čchi v provincii Chej-lung-ťiang (). Pole je tvorené 14-timi troskovými kužeľmi a leží na starších sedimentoch a granitoch. Pole vzniklo počas piatich erupčných cykloch od raného pleistocénu až po 18. storočie. Najmladšie vulkanické centrá poľa sú troskové kužele Lao-chej-šan a Chou-šao-šan, ktoré vynikli počas erupcií v rokoch 1720, 1721 a 1776.

Zoznam vulkanických foriem poľa Wu-ta-lien-čchi 
 Troskové kužele
 Pej-ke-la-šan /  (538 m)
 Pi-ťia-šan /  (505 m)
 Tung-ťiao-te-pu-šan  /  (514 m)
 Tung-lung-men-šan  /  (577 m)
 Chou-šao-šan  / (390 m)
 Jao-čchüan-šan  / (356 m)
 Lao-chej-šan  /  (516 m)
 Mo-la-pu-šan /  (523 m)
 Nan-ke-la-šan  /  (597 m)
 Wej-šan /  (517 m)
 Wo-chu-šan /  (496 m)
 Siao-ku-šan /  (454 m)
 Si-ťiao-te-pu-šan  /  (480 m)
 Si-lung-men-šan /  (581 m)

Externé odkazy 
 www.volcano.si.edu - vulkanické pole Wu-ta-lien-čchi na Global Volcanism Program 

Sopky Číny
Troskové kužele
Jégého alej

Jégého alej je obytný komplex v Bratislave v mestskej časti Ružinov na Jégého ulici, ktorý stavia od roku 2007 developerská spoločnosť FINEP.

Nachádza sa v ňom 506 bytových jednotiek, skladá sa z troch objektov s výškami 10, 15 a 21 poschodí. 

Komplex pozostáva aj z ďalších obytných objektov vo výstavbe do roku 2015.

Pozri aj 
 Jégého ulica

Iné projekty

Externé odkazy 
 Informácie o projekte
 Akobyvat.sk - polyfunkčný dom Jégeho alej
 Reality.etrend.sk

Budovy v Bratislave
Architektúra z 2009
Kambaľnyj

Kambaľnyj () je neaktívny stratovulkán, nachádzajúci sa na polostrove Kamčatka. S výškou  je to najvyšší vulkán južnej časti polostrova. Vek poslednej erupcie nie je známy, no pätica troskových kužeľov a ich lávové prúdy, nachádzajúce sa na západnom a juhovýchodnom svahu sopky sú pomerne mladé, taktiež depozity horninových zosuvov, ktoré boli uvoľnené pri kolapse stavby vuklánu majú podľa rádiometrického datovania len 6 300 rokov. Na svahoch vulkánu sa vyskytujú aj aktívne fumaroly, čo všetko inklinuje k tomu, že posledná erupcia sa odohrala len pred pár tisíc rokmi.

Externé odkazy 
 www.volcano.si.edu – stratovulkán Kambaľnij na Global Volcanism Program 

Sopky Kamčatky
Stratovulkány
Košelev

Košelev je v súčasnosti neaktívny stratovulkanický komplex, pozostávajúci zo štyroch stratovulkánov zoradených v línii východ-západ, nachádzajúci sa v južnej časti ruského polostrova Kamčatka. Komplex leží na staršom, pleistocénnom štítovom vulkáne. Na západnom svahu samotného vulkánu Košelev (ktorý je zároveň najvyšším bodom komplexu) a v okolí vrcholového kráteru troskového kužeľa Valentin sa nachádzajú početné hydrotermálne polia. Jediná zaznamenaná erupcia sa datuje na koniec 17. storočia.

Externé odkazy 
 www.volcano.si.edu - stratovulkanický komplex Košelev na Global Volcanism Program 

Sopky Kamčatky
Stratovulkány
Jan Graubner

Mons. Jan Graubner (* 29. august 1948, Brno) je český rímskokatolícky duchovný, arcibiskup pražský a metropolita český (od 2022), donedávny arcibiskup olomoucký a metropolita moravský (do 2022) a predseda Českej biskupskej konferencie (od 2000). 

Ako biskupské heslo si zvolil: Quod dixerit vobis facite! (). V rokoch 19901992 bol pomocným biskupom olomouckým, arcidiecézu spravuje od smrti arcibiskupa Vaňáka († 14. september 1991).

V čase epidémie koronavírusu v roku 2020 opakovane slávil svätú omšu v Telepace kaplnke v Ostrave, v priamom prenose televízie TV Noe. 

Pápež František ho 13. mája menovoval do pozície pražského arcibiskupa ako nástupcu Dominika kardinála Duku, ktorý podal demisiu vzhľadom na dovŕšnie kánonického veku.

Referencie

Pozri aj 
 Olomoucká arcidiecéza
 Rímskokatolícka cirkev v Česku
 Moravská cirekvná provincia

Iné projekty

Externé odkazy 
 Zoznam diel v Súbornom katalógu ČR, ktorých autorom alebo predmetom je Mons. Jan Gaubner

Arcibiskupi Olomouckej arcidiecézy
Arcibiskupi Pražskej arcidiecézy
Predsedovia Českej biskupskej konferencie
Osobnosti z Brna
Iľjinskij (sopka)

Iľjinskij je v súčasnosti neaktívny stratovulkán, nachádzajúci sa v južnej časti polostrova Kamčatka, na severovýchodnom okraji Kuriského jazera. Sopka vznikla pred 7 600 rokmi počas mohutnej erupcie, ktorá vytvorila aj súčasnú podobu Kurilského jazera a leží na staršej kaldere s priemerom . Ďalšie väčšie erupcie prebehli pred 4 850 a 2 000 rokmi. Jediná historicky zaznamenaná erupcia sa odohrala v roku 1901, išlo o menšiu freatickú erupciu z parazitického krátera na východnom svahu.

Západný svah vulkánu je pokrytý početnými parazitickými krátermi, na východnom sa nachádza iba vyššie spomenutý jeden kráter. Na stavbe masívu sa zúčastňuje široký diapazón hornín, od bazaltov cez andezity až po dacity, z foriem sú to vrstvy tefry ako aj lávové prúdy.

Externé odkazy 
 www.volcano.si.edu – stratovulkán Ilinskij na Global Volcanism Program 

Sopky Kamčatky
Stratovulkány
Želtovskij

Želtovskij je v súčasnosti neaktívny stratovulkán, nachádzajúci sa v južnej časti polostrova Kamčatka. Vulkán leží na starších, pleistocénnych štruktúrach a súčasný tvar bol vytvorený sopečnou činnosťou v holocéne. Základňu tvorí kaldera s rozmermi 4 × 5 km, ktorá vznikla približne pred 8 000 rokmi. Neskoršie erupcie vyformovali vrcholový kráter s priemerom 1,6 km, v ktorom sa nachádzajú aj štyri lávové dómy. Na svahoch vulkánu, prevažne na jeho severovýchodnej strane sa nachádza aj niekoľko troskových kužeľov. V historickej dobe boli zaznamenané len dve erupcie, prvá v roku 1923 a druhá začiatkom jari 1972.

Externé odkazy 
 www.volcano.si.edu - stratovulkán Želtovskij na Global Volcanism Program 

Sopky Kamčatky
Stratovulkány
Európska cesta 26

Európska cesta 26 (E26) je európska cesta v Nemecku. Vo svojej dĺžke 283 km križuje Nemecko v smere zo západu na východ.

Priebeh
Dôležité mestá, cez ktoré E26 prebieha sú Hamburg, Mölln, Ludwigslust, Wittstock, Neuruppin a Berlín. Cesty, cez ktoré vedie sú A10, A24 a A111.

Referencie

Iné projekty

26
Fox Mulder

Fox William Mulder (* 13. október 1961, Chilmark, Massachusetts, USA) je fiktívna postava agenta FBI v americkom sci-fi seriáli Akty X, ktorého hrá David Duchovny. Špeciálny agent Mulder (prezývaný Spooky – Strašidelný) verí v existenciu UFO a vládneho sprisahania, ktoré sa snaží ich existenciu utajiť. So svojou partnerkou, agentkou Danou Scullyovou, pracujú na prípadoch označených ako Akty-X, ktoré sú obzvlášť tajomné, alebo vykazujujú známky paranormálnych, prípadne nadprirodzených javov. Mulder považuje Akty-X a hľadanie pravdy o vládnom sprisahaní za tak dôležité, že sa stali jeho hlavným zmyslom života.

Životopis 
Narodil sa 13. októbra 1961 Billovi Mulderovi a Teene Mulderovej (Kuipersovej) v Massachusetts. Verí, že jeho o 4 roky mladšia sestra Samantha bola v roku 1973 unesená mimozemšťanmi, zatiaľ čo jeho paralizovala neznáma sila, ktorá mu súčasne upravila pamäť. Vyštudoval psychológiu na Oxfordskej univerzite, promoval v roku 1986. Nasledujúci rok nastúpil do akadémiu FBI v Quanticu, Virgínia, USA. Počas zácviku v FBI dostal prezývku Spooky – Strašidelný kvôli svojej záľube v paranormálnych javoch.
Začiatkom roku 1991 objavil Akty-X a s kolegyňou agentkou Danou Fowleyovou ich začali riešiť. Fowleyová bola neskôr preložená. V marci 1992 bola k Mulderovi priradená agentka Dana Scullyová, aby pri riešení Aktov-X použila svoje znalosti z oblasti medicíny a konvenčných vied. Nie je známe, že by sa s inými agentmi zblížil tak ako s agentkou Scullyovou. Aj keď je profesionálne vysoko rešpektovaný, osobne ho považujú za individualistu. Jeho osobnosť nezodpovedá profilu ideálneho agenta, ale úspechy vo zverenej oblasti ho radia na špičku z pomedzi agentov.

Zaujímavosti 
 služobné číslo FBI: JTT047101111
 zbraň: Smith and Wesson 1056, kaliber 
 výška: , váha: 77 kg
 posledná adresa: Alexandria, byt 42, Virgínia
 rodinný stav: slobodný
 súrodenci: sestra Samantha Ann Mulderová, narodená 22. januára 1964, nezvestná od 27. novembra 1973 (Akty-X X-42053)

Pozri aj 
 Akty X
 Zoznam častí seriálu Akty X
 Dana Scully

Externé odkazy 
 Akty X - Oficiálna stránka
 Slovenská stránka o Aktoch X

Akty X
Filmové postavy

sv:Lista över figurer i Arkiv X#Fox Mulder
Európska cesta 28

Európska cesta 28 (E28) je európska cesta, ktorá vedie z Berlína v Nemecku do Minsku v Bielorusku. Jej dĺžka je 1 230 km.

Priebeh 
V nemeckom Berlíne sa E28 začína diaľnicou A11, ktorá vedie až do Poľska. V Poľsku začína diaľnicou A6 a mestom Štetín, v Goleniówe sa napája na rýchlostnú cestu S6. Ďalej sa v meste Koszalin napája na DK 6, v Słupsku na S7, v Gdansku na S22 a v meste Elbląg na DK 54. Následne cesta vstupuje do Ruska a vedie mestami Kaliningrad a Nesterow. Ďalej v Litve vedie mestami Marijampolė a Vilnius, až sa nakoniec dostáva do Bieloruska a jeho hlavného mesta Minsk.

Galéria

Iné projekty

Zdroj 
 

28
Diaľnica A10 (Chorvátsko)

Diaľnica A10 () je rozostavaná diaľnica v Chorvátsku, ktorá vytvorí spojku medzi diaľnicou A1 a bosniansko-hercegovinskou štátnou hranicou pri meste Metković. Hoci bude diaľnica dlhá len 4,6 kilometra, bude dôležitou súčasťou Paneurópskeho koridoru Vc. Nárast jej významu sa očakáva po dobudovaní diaľnice A1 v Bosne a Hercegovine, čím spoločne preberú dopravu ku Jadranu zo Slavónska, časti Srbska a južného a juhovýchodného Maďarska.

Výstavba 
Celková plánovaná dĺžka diaľnice je 4,6 kilometra a okrem križovatky Metković (s A1) je plánovaný aj výjazd pri obci Kula Norinska, ktorý A10 napojí na štátnu cestu 62. V júli 2010 bola ministerstvom životného prostredia schválená projektová dokumentácia diaľnice  a následne sa začalo s výstavbou. Spoločnosť HAC plánuje diaľnicu otvoriť spoločne s úsekom diaľnice A1 Vrgorac-Ploče v júni roku 2012.

Súčasťou diaľnice mal pôvodne byť aj úsek Metković-Ploče, no nakoniec bolo rozhodnuté, pravdepodobne z finančných dôvodov, postaviť ho ako rýchlostnú cestu a zaradiť ho do cestnej siete ako štátnu cestu 425.

Dňa 24. novembra 2010 spoločnosť HAC podpísala zmluvu o pôžičke sumy 60,63 milióna € od Európskej banky pre obnovu a rozvoj. Spoločnosť plánuje postaviť túto diaľnicu do polovice roka 2013.

Mýto 
V technických podkladoch, ktoré boli predložené na schválenie, sa uvádza plánovaná mýtnica neďaleko obce Čarapine, čo vytvára predpoklady, že diaľnica bude aj napriek svojej dĺžke necelých 5 kilometrov zaradená do chorvátskeho mýtneho systému.

Referencie

Externé odkazy 
 Hrvatske autoceste d.o.o.
 Informačná brožúra spoločnosti HAC
 Zoznam výjazdov, križovatiek a iných objektov na diaľnici A10
 Chorvátsky automotoklub

10
Svištov

Svištov (po bulharsky: Свищов) je mesto v severnom Bulharsku, ktoré sa nachádza vo Velikotărnovskej oblasti, na pravom brehu Dunaja. Mesto je administratívnym centrom rajónu Svištov.

Referencie

Iné projekty

Externé odkazy 
 Oficiálna stránka mesta 

Mestá v Bulharsku
Veliko Tărnovo (oblasť)
Sídla na Dunaji
Razgrad (mesto)

Razgrad (bulh. Разград) je mesto v severovýchodnom Bulharsku, ktoré vytvára rovnomennú oblasť. Mesto je súčasne administratívnym centrom rajónu Razgrad. V roku 2013 tu žilo 35 395 obyvateľov.  V meste okrem Bulharov (69 %) žije približne 27 % Turkov. 

Medzi architektonické pamiatky patrí mešita z roku 1616.

Galéria

Partnerské mestá 
  Armagh, Spojené kráľovstvo, 1995
  Assen, Holandsko, 2006
 Avcılar, Turecko, 2000
  Brunswick, Ohio, USA, 1998
  Călărași, Rumunsko, 2007
  Dijon, Francúzsko, 2007
  Châlons-en-Champagne, Francúzsko, 1975
  Jang-čou, Čína, 2000
  Oriol, Rusko, 1968
  Poznaň, Poľsko, 2006
  Solún, Grécko, 2008
  Wittenberge, Nemecko, 2001

Referencie

Iné projekty

Externé odkazy 
 Oficiálne stránky 

Mestá v Bulharsku
Razgrad (oblasť)
Petrič

Petrič () je mesto v juhozápadnom Bulharsku, ktoré sa nachádza v Blagoevgradskej oblasti. Mesto je administratívnym centrom rajónu Petrič.

Referencie

Iné projekty

Externé odkazy 
 Oficiálna stránka 

Mestá v Bulharsku
Blagoevgrad (oblasť)
Panagjurište

Panagjurište (po bulharsky: Панагюрище) je mesto v strednom Bulharsku, ktoré sa nachádza v Pazardžickej oblasti. Mesto je administratívnym centrom rajónu Panagjurište. V roku 2005 tu žilo 20 938 obyvateľov.

Mestá v Bulharsku
Pazardžik (oblasť)
Jambol (mesto)

Jambol (po bulharsky: Ямбол) je mesto v južnom Bulharsku, ktoré sa nachádza v Jambolskej oblasti. Mesto je jediným obývaným mestom v administratívnom centre rajónu Jambol.

Osobnosti mesta 
 Volen Siderov (* 1956), nacionalistický politik

Partnerské mestá 
  Andijon, Uzbekistan
  Berďansk, Ukrajina
  Edirne, Turecko
  Halle, Nemecko
   Iževsk, Rusko
  Sieradz, Poľsko
  Târgu Jiu, Rumunsko
   Villejuif, Francúzsko

Referencie

Iné projekty

Externé odkazy 
 Oficiálna stránka

Mestá v Bulharsku
Jambol (oblasť)
Majstrovstvá sveta v atletike 2009

Majstrovstvá sveta v atletike 2009 boli 12. majstrovstvá sveta. Prebiehali od 15. do 23. augusta 2009 v nemeckom meste Berlín. Súťažilo sa na Olympijskom štadióne v Berlíne s kapacitou 74 845 miest v 47 disciplínach (24 mužských, 23 ženských).

Hlasovanie 
O usporiadanie MS sa okrem iného uchádzali mestá: Split (Chorvátsko), Valencia (Španielsko), Brisbane (Austrália), Brusel (Belgicko), Naí Dillí (India), Casablanca (Maroko) a Tägu (Kórejská republika).

Kvalifikačné kritériá

Medailisti

Muži

Ženy

Medailová bilancia

Zaujímavosti 
 Pretekalo sa na modrom tartane.
 IAAF vyčlenila na prémie 7,3 milióna dolárov.
 Usain Bolt prekonal oba svetové rekordy v behu na 100 m aj v behu na 200 m, presne rok po tom, čo prekonal svetové rekordy na olympiáde v Pekingu (tj. 16. august 2008 - 16. august 2009 a 20. august 2008 - 20. august 2009); a oba svetové rekordy zlepšil o 11 stotín sekundy.

Referencie

Iné projekty

Externé odkazy 
 oficiálna webstránka
 stránka na IAAF.org

 
Atletika
Majstrovstvá sveta v atletike 2011

Majstrovstvá sveta v atletike 2011 (kór. 제13회 세계육상선수권대회) boli 13. majstrovstvá sveta. Prebiehali v juhokórejskom meste Tägu od 27. augusta do 4. septembra 2011.  Súťažilo sa na štadióne Daegu World Cup Stadium.

Hlasovanie 
O usporiadanie MS sa okrem iného uchádzali mestá: Brisbane (Austrália), Moskva (Rusko) a Göteborg (Švédsko).

Slovenskí pretekári

Medailisti

Muži

Ženy

Iné projekty

Externé odkazy 
 oficiálna webstránka

 
Atletika
Atletika v 2011
Berchtoldov palác

Berchtoldov palác bol záhradný palác s parkom v Bratislave, ktorý stál od roku 1832 do roku 1981 na Trnavskom mýte, na mieste, kde dnes stojí Dom odborov Istropolis. Vo svojej dobe sa nachádzal za colnou hranicou mesta, medzi cestou do Svätého Jura a do Trnavy.

Od konca 19. storočia slúžil ako nájomný dom, neskôr ako kláštor tešiteľov a Ľudová hudobná škola. Park bol neskôr zrušený a na jeho mieste postavené centrálne trhovisko.

Externé odkazy 
 Prežitky feudalizmu nikto nechránil

Paláce v Bratislave
Zaniknuté stavby v Bratislave
Ekstraklasa

Ekstraklasa je poľská najvyššia futbalová súťaž.

Liga vznikla v roku 1927, neligové súťaže však existovali už od roku 1920. Od doby svojho vzniku až do začiatku druhej svetovej vojny sa súťaž hrala ako liga, kde každé mužstvo s každým odohralo stanovený počet zápasov. Po druhej svetovej vojne sa v roku 1946 súťaž hrala pohárovým systémom, v roku 1947 víťazi kvalifikačných skupín postúpili do finálovej skupiny, kde sa rozhodlo o víťazovi. Od roku 1948 až do súčasnosti sa súťaž opäť hrá ligovým systémom.

V súčasnosti má Ekstraklasa 16 tímov. Víťaz získa titul majstra Poľska a kvalifikuje sa do 1. predkola Ligy majstrov, druhé a tretie mužstvo sa kvalifikujú do druhého a prvého predkola pohára UEFA. Mužstvo na štrnástom mieste sa zúčastni spolu s tretím mužstvom súčasne prebiehajúcej druhej najvyššej futbalovej súťaže play-off, víťaz ktorého sa zúčastni v ďalšej sezóne najvyššej súťaže. Posledné dva tímy automaticky zostupujú do druhej najvyššej súťaže.

Ekstraklasa 2020/21 

8. marec 2021

 Legia Warszawa
 Lech Poznań
 Piast Gliwice
 Lechia Gdańsk
 Śląsk Wrocław
 Pogoń Szczecin
 MKS Cracovia
 Jagiellonia Białystok
 Górnik Zabrze
 Raków Częstochowa
 KGHM Zaglebie Lubin
 Wisła Płock
 Wisła Kraków
 Stal Mielec
 Podbeskidzie Bielsko-Biała
 Warta Poznań

Zoznam víťazov 

11. jún 2017

Referencie

Pozri aj 
 Poľské národné futbalové mužstvo

Externé odkazy 

 ekstraklasa.org
 ekstraklasa.net
 ekstraklasa.tv
 pzpn.pl
 90minut.pl

Zdroj 
 

Poľské futbalové súťaže
Najvyššie národné futbalové súťaže
Futbal v Poľsku
Európska cesta 29

Európska cesta 29 (E29) je európska cesta, ktorá začína južne od Kolína v Nemecku a končí pri meste Saarbrücken v Nemecko. Je dlhá 283 km.

Priebeh
E29 začína na križovatke Bliesheim pri Weilerswiste diaľnicou A1 a smeruje až na koniec diaľnice pri Blankenheime. Tu sa napája na B51 a ide cez mestá Blankenheim, Dahlem, Stadtkyll a Prüm a napája sa na A60a vedie k Bitburgu, kde sa opäť napojí na B51, potom sa napája na B257. E29 prekročí štátnu hranicu s Luxemburskom, kde pokračuje po ceste N11 a na A7. Pri Luxemburgu sa napojí na A7, na križovatke Gasperich na A3 a na križovatke Bettemburg na A13. E29 potom pokračuje pozdĺž štátnej hranice s Francúzskom po hranice s Nemeckom. Po prekročení hraníc sa napája na A8, ďalej sa napája na A620. Na výjazde Saarbrücken-Güdingen, kde sa opäť napája na B51 a končí na hranici s Francúzskom pri meste Rilchingen-Hanweiler.

Galéria

Referencie

Iné projekty 

29
National League A

National League A (skr. NLA) je najvyššia švajčiarska národná hokejová liga. Bola založená v roku 1916. V roku 1999 sa zmenila na profesionálnu uzavretú súťaž. Pred sezónou 2007/08 zmenila liga názov z Nationalliga A na súčasný National League A.

Formát 
V lige hrá 12 klubov. Osem najlepších celkov zo základnej časti postúpi do play-off. V play-off sa hrajú série na štyri víťazné zápasy. Zvyšné štyri celky hrajú súťaž o udržanie, tzv. play-out. Porazený z finále play-outu bude hrať sériu na štyri víťazné zápasy s víťazom National League B. Víťaz série bude v nadchádzajúcom ročníku hrať National League A.

Účastníci v sezóne 2014/15

Doterajší majstri 

Hokejové ligy
Ľadový hokej vo Švajčiarsku
Štátna cesta 9 (Chorvátsko)

Štátna cesta 9 () je štátna cesta v Chorvátsku, ktorá sa nachádza v Dubrovnícko-neretvianskej župe a meria 10,9 km. Začína mimoúrovňovou križovatkou s cestou číslo 8 a ďalej pokračuje popri brehu rieky Neretvy cez mestá Opuzen a Metković až na hranicu s Bosnou a Hercegovinou. Tu na ňu nadväzuje cesta M17.

Externé odkazy
 Zoznam chorvátskych štátnych ciest (chorvátsky)
 Hrvatske ceste, d.o.o. Internetová stránka správcu  (chorvátsky)

9
Entomofágia

Entomofágia - týmto pojmom označujeme využívanie hmyzu ako potraviny.

Na svete sa udáva asi 1500 druhov jedlého hmyzu. Hmyz je bežne používaný ako potravina vo všetkých obývaných svetadieloch okrem Európy a Severnej Ameriky. V chudobných krajinách sveta predstavuje hmyz veľmi vítaný a ľahko dostupný zdroj bielkovín, namiesto ešte stále nie všetkým dostupného mäsa. V bohatších častiach sveta predstavuje hmyz t. č. iba delikatesu a spestrenie jedálneho lístku.

Niektoré národy Afriky a južnej Ameriky, ale i Ázie, Austrálie a Oceánie konzumujú termity, mravce, kobylky, cvrčky, nymfy vážok a larvy niektorých motýľov, múch, včiel a chrobákov. Získavajú z nich cenné bielkoviny do svojej jednostrannej, prevažne rastlinnej stravy, lebo na ich typickom „jedálnom lístku“ je práve týchto bielkovín nedostatok. Na rastlinnom oleji vysmažené saranče (kobylky) sú už od dávnych dôb vyhľadávanou pochúťkou mnohých domorodých kmeňov. Mravce sa konzumujú aj v Mexiku, kde sú i reštaurácie, ktoré podávajú varené larvy niektorých druhov čiernych mravcov. 
 
Nie je vylúčené, že práve tretie tisícročie bude obdobím, kedy sa hmyz stane významnou súčasťou ľudskej stravy, hlavne pre jeho početnosť, ľahkú dostupnosť, výraznú energetickú hodnotu a vlastnosti bielkovín hmyzieho tela, kde relatívne malá hmotnosť tejto bielkoviny stačí pokryť dennú spotrebu ľudského organizmu. 

Posledné roky sa veľmi seriózne a renomované vedecké inštitúcie zaoberajú otázkou využitia hmyzu v kuchyni. Vyriešením týchto otázok by sa dali riešiť dva veľké problémy moderného sveta, ktorými sú na jednej strane podvýživa a na druhej strane obezita.

Externé odkazy v češtine 
 Stránky Jana Frkala o entomofagii
 Entomofagie na stránkách Mendelovy zemědělské a lesnické univerzitě v Brně
 Rozhovor s Ing. Marií Borkovcovou, Ph.D. z MZLU o entomofagii pro časopis GASTRO PLUS

Výživa
Entomológia
Martin Nikodým

Martin Nikodým (* 9. marec 1971) je slovenský herec a moderátor.

Študoval na Gymnáziu Ladislava Sáru v Bratislave, na Divadelnej fakulte AMU v Prahe a VŠMU v Bratislave.

Divadlo 
 1988/1989: Bratislavské bábkové divadlo Bratislava
 1993: Bábkové divadlo na rázcestí (George Buchner, Leonce a Lena)
 1994: Bratislavské bábkové divadlo (Gaetano Donizetti, Nápoj Lásky)
 2000: Divadlo West (Copy-To, Pozvánka do BSE)
 2003: Teatro GEDUR (Neil Simon, Každý má svojho Leona)
 2006: Nová scéna (M. Stewart/J. Herman, Hello Dolly)

Filmografia 
 1989: Posledné hry
 1997: Peacemaker (poľský veliteľ)
 2017: Pevnosť Boyard
 2020: Oteckovia (včelár)

Externé odkazy 
 Domovská stránka herca

Slovenskí bábkoherci
Slovenskí divadelní herci
Slovenskí moderátori
Slovenskí rozhlasoví moderátori
Slovenskí televízni moderátori
Slovenskí vegetariáni
Superfosfát

Superfosfát je minerálne hnojivo. Poznáme tri druhy superfosfátov podľa obsahu fosforu: jednoduchý (wP = 7,5-8,5 %), dvojitý (wP = 12-15 %) a trojitý (wP = 21 %).

Jednoduchý superfosfát 

Jednoduchý je zmesou dihydrogenfosforečnanu vápenatého Ca(H2PO4)2 a síranu vápenatého CaSO4. Vyrába sa pôsobením kyseliny sírovej na apatit Ca5(PO4)3X (kde X je F, Cl alebo OH) alebo fosforit Ca3(PO4)2.

 2 Ca5(PO4)3X + 7 H2SO4 → 3 Ca(H2PO4)2 + 7 CaSO4 + 2 HX.

resp. : Ca3(PO4)2 + 2 H2SO4 → Ca(H2PO4)2 + 2 CaSO4.

Trojitý superfosfát 

Trojitý superfosfát je relatívne čistý dihydrogenfosforečnan vápenatý Ca(H2PO4)2. Výroba:

 Ca5(PO4)3X + 7 H3PO4 → 5 Ca(H2PO4)2 + HX.

Hnojivá
Fosfáty, arzenáty a vanadáty

en:Monocalcium phosphate#Fertilizer
FA Premier League 2008/2009

FA Premier League 2008/2009  bol sedemnásty ročník anglickej Premier League od jej vzniku v roku 1992. Sezóna začala 16. augusta 2008 a skončila 24. mája 2009. Víťazom sa stal po 18.-krát Manchester United. Zostúpili tímy West Bromwich Albion, Middlesbrough a Newcastle United. Z druhej najvyššej ligy prídu tímy Birmingham City, Wolverhampton Wanderers FC a Burnley FC. V tomto ročníku sa objavili až traja slovenskí hráči. Boli to Martin Škrtel z Liverpoolu, Marek Čech z West Bromwich Albion a Miroslav Stoch z Chelsea Londýn. Najlepším strelcom sa stal Nicolas Anelka s 19-timi gólmi pred Cristianom Ronaldom, ktorý zaostal len o jeden gól.

Účastníci ročníka 2008/2009 

  Arsenal
  Aston Villa
  Blackburn Rovers
  Bolton Wanderers
  Chelsea
  Everton
  Fulham
  Hull City
  Liverpool
  Manchester City
  Manchester United 
  Middlesbrough
  Newcastle United
  Portsmouth
  Stoke City
  Sunderland
  Tottenham Hotspur
  West Bromwich Albion
 West Ham United
  Wigan Athletic

Tabuľka 

Poznámka: M= majster, P= pohár, Z= zostupujúci Por= poradie, Záp= zápasy, V= víťazstvo, R= remíza, P= prehra, GS= strelené góly, GI= inkasované góly, GD= rozdiel medzi strelenými a inkasovanými gólmi

Výsledky 

Poznámka: Domáci tím je napísaný v riadku

Najlepší strelci

Hráč a tréner mesiaca 

2008/09
Futbal v 2008
Futbal v 2009
FA Premier League 2007/2008

FA Premier League 2007/08  bol šestnásty ročník anglickej Premier League od jej vzniku v roku 1992. Sezóna začala 11. augusta 2007 a skončila 11. mája 2008. Víťazom sa stal obhajca minuloročného ročníka Manchester United pred tímom Chelsea.

Účastníci ročníka 2007/2008 

 Arsenal
 Aston Villa
 Birmingham City
 Blackburn Rovers
 Bolton Wanderers
 Chelsea
 Derby County
 Everton
 Fulham
 Liverpool
 Manchester City
 Manchester United 
 Middlesbrough
 Newcastle United
 Portsmouth
 Reading
 Sunderland
 Tottenham Hotspur
 West Ham United
 Wigan Athletic

2007/08
Futbal v 2007
Futbal v 2008
FA Premier League 2006/2007

FA Premier League 2006/07  bol pätnásty ročník anglickej Premier League od jej vzniku v roku 1992. Sezóna začala 19. augusta 2006 a skončila 13. mája 2007.

Účastníci ročníka 2006/2008 

 Arsenal
 Aston Villa
 Blackburn Rovers
 Bolton Wanderers
 Chelsea FC
 Charlton Athletic
 Everton
 Fulham
 Liverpool
 Manchester City
 Manchester United 
 Middlesbrough
 Newcastle United
 Portsmouth
 Reading
 Sheffield United
 Tottenham Hotspur
 Watford
 West Ham United
 Wigan Athletic

Tabuľka

Krížová tabuľka

Góly

Najlepší strelci

Nejrýchlejšie góly

Hráč a tréner mesiaca

Štadióny

Zaujímavosti 
 15000. gól v histórii Premier League vstrelil Moritz Volz hrajúci za Fulham proti Chelsea
 17. marca 2007 vstrelil brankár Tottenhamu Paul Robinson gól z priameho kopu zo vzdálenosti 83 yardov (cca. 76 metrov). Stalo sa tak v zápase proti Watfordu ()

Referencie 

2006/07
Futbal v 2006
Futbal v 2007
Vakokrt pieskový

Vakokrt pieskový (Notoryctes typhlops) je druh z čeľade vakokrtovité. Ľahko ho spoznať podľa tvaru tela podobného krtkovi, podľa zlatožltej farby a chýbajúcich očí. V tom sa nápadne podobá juhoafrickému zlatokrtkovi.

Výskyt 
Púštne a stepné oblasti centrálnej a západnej Austrálie, dáva prednosť pieskovým oblastiam.

Základné dáta 
Dĺžka vakokrta pieskového je 12 až 18 cm. Jeho hmotnosť je 40 až 70 g. Dĺžka chvosta: 2- 2,5 cm.

Zdroj

Iné projekty 

Vakokrtovité
Chodutka

Chodutka je názov stratovulkanického komplexu, nachádzajúceho sa v južnej časti ruského polostrova Kamčatka. Komplex tvorí sústava dvoch stratovulkánov, niekoľkých maarov, troskových kužeľov a lávových dómov. Novšia vulkanická stavba vulkánu Chodutka, ktorá sa vytvorila počas neskorého pleistocénu až holocénu, čiastočne prekrýva staršie štruktúry stratovulkánu Prjemyš. Najmladší maar Chodutkinskij vznikol približne pred 2 800 rokmi. Na severozápadnom svahu vulkánu Prjemyš sa nachádzajú aj termálne pramene.

Externé odkazy 
 www.volcano.si.edu - stratovulkanický komplex Chodutka na Global Volcanism Program 

Sopky Kamčatky
Stratovulkány
Vyhasnuté sopky
Dvojtisícovky v Rusku
Golaja sopka

Golaja sopka je menší, v súčasnosti neaktívny stratovulkán, nachádzajúci sa v južnej časti Kamčatky, asi 10 km južne od komplexu Asača. Masív sopky je tvorený prevažne bazaltami a v jeho širšom okolí sa nachádza viacero menších troskových kužeľov a štítových sopiek. Vek poslednej erupcie nie je známy, no odhaduje sa na koniec pleistocénu až začiatok holocénu.

Iné projekty

Externé odkazy 
 www.volcano.si.edu - stratovulkán Golaja sopka na Global Volcanism Program 

Sopky Kamčatky
Stratovulkány
Vrchy pod 1000 metrov v Rusku
Európska cesta 30

Európska cesta 30 (E30) je európska cesta, ktorá vedie cez Európu v smere zo západu na východ. Jej výhodná časť je dôležitou spojnicou medzi Ruskom a západnou Európou.

Priebeh 
E30 začína v írskom Corku, odtiaľ pokračuje cez Wexford do Spojeného kráľovstva do mesta Fishguard vo Walese, cez Londýn do mesta Felixstowe. E30 pokračuje ďalej po prieplave do Holandska a cez mestá Haag, Utrecht, Hengelo a Nordhorn do Nemecka. Tu pokračuje cez Osnabrück, Hannover a Berlín, pokračuje do Poľska cez mestá Poznaň a Varšava, v Bielorusku cez Minsk do ruskej Moskvy a odtiaľ ďalej po M5 cez mestá Samara a Ufa do Omsku.

Na E30 sa ďalej napájajú M51, M55, Amur a M60, čím sa vytvára cestné spojenie z Corku do Vladivostoku s dĺžkou viac ako 12 000 km.

Cork
 Waterford
 Wexford







Świebodzin
 Poznaň
 Kutno
 Varšava
 Biała Podlaska





Referencie

Iné projekty

Externé odkazy 
 Aktuality na UNECE  

30
Stolovanie

Stolovanie je súhrn pravidiel, ktoré sa týkajú  hygieny, prestierania stola, správneho správania sa pri jedle a obsluhy. Stolovanie označuje aj prípravu a úpravu stolu napríklad na slávnostnú príležitosť.

Zásady správania sa pri stole 
 Príbor položíme na tanier držadlom smerom doľava, ak chceme v jedle neskôr pokračovať, prekrížime ho na tanieri.
 Ústa si utierame do platenej šatky. Použitý plátený obrúsok položíme vpravo k tanieru, papierový na tanier
 Pri jedle majú byť obydve ruky na stole, nemajú sa lakťami opierať o stôl
 Od stola vstávame až po hlavnej osobe
 Na stoličke sa nemáme hojdať
 Pri jedle nerozprávame s plnými ústami, nemľaskáme, necinkáme príborom o tanier

Zásady spoločenského správania 
 Žene pomáha pri sadaní muž alebo obsluhujúci personál

Zásady hygieny 
 Pred jedením si vždy umyjeme ruky
 K stolu prichádzame upravení
 Stôl má byť čisto prestretý

Zásady obsluhy 
 Obsluhovať sa začína od hlavnej osoby, pokračuje sa k osobám sediacim vpravo
 Nevyprázdnené misy ostávajú na stole, prázdne hneď odnášame

Literatúra 
 Andrea Bohmannová: Umenie stolovať, Jaspis, 1991, ISBN 80-900477-0-X,
 Hans Tapper: Stůl pro každou příležitost - Od jednoduchého prostíraní po slavnostní tabulu, Ikar, 1994, ISBN 80-85830-19-1 (IKAR, Praha), ISBN 80-7176-010-2 (Knižní klub, Praha)
 Gustav Salač: Stolničení - Jak podávat pokrmy a nápoje/Jak vybírat nápoje k pokrmům/Jak upravovat jídelní stoly/Jak připravit svadební hostinu, banket, raut, koktejl, piknik, garden party, Fortuna, 2006, ISBN 80-7168-752-9
 Amandine Dardenne: Ubrousky pro slavnostní stůl, Rebo, 2008, ISBN 978-80-7234-955-5
 Parádne stolovanie, Ikar, 2008, ISBN 978-80-551-1624-2

Referencie

Externé odkazy 
 Stolovanie chce trochu kultúry - tvojdom.sk
 Miesto na stolovanie
Rudolf Piskáček

Rudolf Piskáček (* 15. marec 1884, Praha, Česko – † 24. december 1940, Praha, Česko) bol český hudobný skladateľ známy najmä svojimi operetami.

Život 
Vyštudoval gymnázium a hudobné konzervatórium, odbor organ a kompozícia. Už počas gymnaziálneho štúdia vzbudil pozornosť ako skladateľ hudby k veselohrám. Bol jedným zo žiakov Antonína Dvořáka. Jeho absolventskou prácou bola symfonická báseň Sardanapal a Sonáta pro housle a-moll, ktorá získala cenu Českej akadémie vied a umenia.

Bol kapelníkom Pištěkovho divadla a v rokoch 19091918 pôsobil v Divadle na Vinohradoch ako korepetitor, zbormajster a neskôr aj kapelník. Po prevrate bol krátko kapelníkom 2. pešieho pluku, aby sa vrátil na Vinohrady a riadil Vinohradskú spevohru. V roku 1924 podnikol úspešné turné po Spojených štátoch.

Pokúsil sa o samostatné divadlo v Českých Budějoviciach, ale bez úspechu. Divadlo čoskoro narazilo na finančné ťažkosti a skrachovalo. Krátko pôsobil v žižkovskej Akropole, ale s rastúcim diváckym úspechom svojich operiet sa ďalej venoval iba skladaniu. Všetky premiéry jeho diel boli uvádzané vo Vinohradskej spevohre.

Dielo

Populárna hudba 

Počas života zložil viac ako 40 hudobno-divadelných diel, väčšinou operiet, frašiek a hier so spevom.
Medzi najúspešnejšie patria:
 1912 Osudný manévr 
 1918 Slovácká princezka 
 1924 Tulák 
 1929 Perly panny Serafínky 
 1929 Batalion

Klasická hudba 

Komponoval však aj vážnu hudbu inšpirovanú predovšetkým ľudovými melódiami:
 K Betlému (vianočná hra)
 Fantasie na české a moravské písně pre klavír
 Písničky v lidovém tónu
 V májové noci (balada)
 mužské zbory

Externé odkazy 
 R. Piskáček ako kapelník Posádkovej hudby Praha
 Dejiny vinohradského divadla

Zdroj 

Skladatelia vážnej hudby
Opereta
Operetní skladatelia
Českí hudobní skladatelia
Osobnosti z Prahy
Jozef Branecký (spisovateľ)

Jozef Branecký (* 31. marec 1882, Skalica – † 14. november 1962, Pezinok) bol slovenský spisovateľ, rímskokatolícky kňaz a učiteľ.

Rodina 
 otec František Branecký - kováč
 matka Mária rod. Tomečeková

Život 
Študoval na gymnáziu v Skalici a v Levoči. Potom vstúpil do piaristickej rehole a študoval teológiu a filozofiu v Budapešti. Po vysviacke za kňaza pôsobil ako učiteľ v Carei () a v Trenčíne.

Externé odkazy 
 Záznam o narodení a krste v matrike riadok 63 - farnosť Skalica

Dielo 

Jozef Branecký je autorom niekoľkých historických románov a povestí. Zaslúžil sa o popularizáciu trenčianskych dejín. Námety čerpal aj z historických záznamov.
 1929 – Fráter Johannes
 1935 – Poklady Matúša Čáka
 1941 – Pribinove vŕby
 1948 – Alexander a Alexandra
 1926, 1928, 1930 – Zo starého Trenčína – 3 zväzky
 1931, 1932 – Keď rumy ožijú – 2 zväzky

Slovenskí spisovatelia
Slovenskí rímskokatolícki kňazi
Európska cesta 31

Európska cesta 31 (E31) je európska cesta, ktorá vedie z holandského Rotterdamu do Hockenheimu v Nemecku.

Priebeh
V Holandsku vedie najprv E31 po A15, potom po A50 do mesta Ewijk, odtiaľ po A73 do Rijkevoortu a pokračuje smerom do Nemecka po A77.

Od hraníc vedie E31 po A57, do Kolína, kde sa napája na A1. Neskôr sa napája na A61.

Mestá na E31

Referencie

Iné projekty 

31
Judit Polgárová

Judit Polgárová (; * 23. júl 1976, Budapešť, Maďarsko) je maďarská šachová veľmajsterka, s veľkým odstupom najlepšia hráčka šachu v jeho celej histórii. 

V roku 1991, mala 15 rokov a 4 mesiace, sa stala veľmajstrom – teda získala titul veľmajstra myslený len pre mužov, prekonala 33 rokov starý rekord Roberta Fischera. Jej FIDE Elo z júla 2008 je 2711, to znamená 22. miesto v absolútnom/mužskom rebríčku a je jedinou ženou v TOP 100, jej najlepšie umiestnenie bolo ôsme miesto. Vďaka tréningu a hlavne starostlivosti jej otca Lászlóa Polgára mala vynikajúce výsledky od malička, najmladšia Judit je lepšia ako jej dve sestry najstaršia Zsuzsa Polgárová a Zsófia Polgárová. 

Anglický hráč svetovej špičky Nigel Short, ktorý viackrát s ňou prehral, povedal o Polgárovej: „Ona je zabijak a vycíti mat 20 ťahov dopredu“.

Partia 

Pozícia bieleho sa zdá byť istá, Judit našla peknú kombináciu. Biely strelec na e4 je dvakrát napadnutý, ale ani jedna čierna veža ho nemôže brať, ale je tu ešte dáma!

 1. ... Vg4xg3+!! 2. f2xg3 Dh4xe4
Judit odovzdala kvalitu, ale kráľ je bezbranný. Sokolov má beznádejnú pozíciu.
 3. Vd1-d2 De4-f3 4. Kg1-h2 Df3-h5+
Zisk času.
 5. Kh2-g1 Dh5-f3 6. Kg1-h2 Sc8-f5
Po Se4 je matová sieť hotová.
 7. e3-e4 Sf5xe4 8. Ve1xe4 Df3xe4 9. d4-d5 Sa5-c4
Sokolov sa vzdal.

Celú partiu pozri online

Literatúra 
Anglicky
 (1992) Cathy Forbes: The Polgar Sisters: Training or Genius?. Henry Holt & Co. ISBN 0-8050-2426-3.
 (2002) Hurst, Sarah: Curse of Kirsan: Adventures in the Chess Underworld. Russell Enterprises. ISBN 1-888690-15-1.
 (2004) Károlyi, Tibor: Judit Polgar, the Princess of Chess. Batsford. ISBN 0-7134-8890-5
 (2005) Susan Polgar, Paul Truong: Breaking Through : How the Polgar Sisters Changed the Game of Chess. Everyman Chess. ISBN 1-85744-381-0.
 (2005) Jennifer Shahade, Chess Bitch: Women In The Ultimate Intellectual Sport. Siles Press. ISBN 1-890085-09-X.
Česky
 Rostislav Obrdlík:Fenomén Polgár

Iné projekty 

Osobnosti z Budapešti
Maďarskí šachisti
Šachisti židovského pôvodu
Maďarské osobnosti židovského pôvodu
Medzinárodní veľmajstri
Súrodenci v šachu
Gorelyj

Gorelyj () je názov vulkanického komplexu, pozostávajúceho z 9 ×  širokej kaldery a piatich prekrývajúcich sa stratovulkánov, nachádzajúceho sa v južnej časti polostrova Kamčatka, asi  severozápadne od komplexu Mutnovskaja. Komplex križujú tri riftové zóny a celkový počet kráterov presahuje 40. Viaceré krátery sú zaliate vodou so zvýšeným pH.

Kaldera vznikla približne pred 38 až 40 000 rokmi počas mohutnej erupcie, pri ktorej sa uvoľnilo asi  tefry. Neskoršie erupcie komplexu by sa dali charakterizovať ako stredne silné freatické erupcie. Posledná sa začala v lete roku 1984 a skončila začiatkom jesene 1986.

Iné projekty

Externé odkazy 
 www.volcano.si.edu - vulkanický komplex Gorelij na Global Volcanism Program 

Sopky Kamčatky
Kaldery
Aktívne sopky
Tisícovky v Rusku
Olomoucké syrečky

Olomoucké syrčeky alebo Olomoucké tvarôžky (, mor. Olomoucké tvarůžky, ) sú druhom mäkkého zrejúceho syra.

Vyrábajú sa v Lošticiach v Olomouckom kraji a vyznačujú sa silnou vôňou až zápachom a žltou farbou. Syrčeky sú jediným českým syrom s výraznou, prenikavou chuťou, ktorá je závislá od stupňa prezretia a môže sa pohybovať v rozmedzí od jemnej až po zreteľne výraznú, a tvoria neodmysliteľnú súčasť českej kuchyne.

Syrčeky sa vyrábajú z nesyreného, kyslého tvarohu a okrem soli sa nepoužívajú žiadne konzervačné látky.

Olomoucké syrčeky sú vďaka veľmi nízkemu obsahu tuku (okolo 1%) vhodné pre dietetickú stravu.

História 
Najstaršie overené zmienky o výrobe tvarôžkov pochádzajú z 16. storočia, pričom už vtedy pravdepodobne predstavovali vtedajšie bežné jedlo. V priebehu storočí si zachovali pevné miesto na jedálničku (nechýbali ani na stole Rudolfa II.). Pôvodne boli vyrábané podomácky v obciach pri Olomouci, až do 19. storočia sa nazývali selské syrčeky. Olomoucké sa im začalo hovoriť, pretože sa predávali na olomouckých trhoch. Potom sa hlavná časť výroby presunula do Loštíc. Tunajšia produkcia je spojená s Josefom Wesselsom a ešte viac s jeho synom Aloisom, ktorý po roku 1892 prevzal manufaktúru a premenil ju na továreň. Rodina Wesselovcov sa časom stala najväčším výrobcom syrčekov a časom vytlačila miestnu konkurenciu a stala sa najväčším producentom v Česku. Alois Wessel dal ako veno svojím dcéram továrne. Každá mala svoju. Jedna mala iniciály A.W a druhá J.D. po zaťovi Jaroslavovi Dubskom. Neskôr si vzájomne konkurovali.

Súčasnosť 
Pravé olomoucké syrčeky vyrába firma A.W. v Lošticiach pri Mohelnici v Olomouckom kraji už od roku 1876. Súčasťou podniku je aj od roku 1994 Múzeum tvarůžků.

Iné projekty

Externé odkazy 
 www.tvaruzky.cz
 idnes.cz - Už tri storočia voňajú syrečky A. Wesselse
 - História, múzeum, recepty
 Konkurzni-noviny.cz - história a vývoj firiem AW a JD v Lošticiach
 Bitva o tvarůžky skončila, Němci s odsunem neuspěli

Zdroj 

České syry
Syry z kravského mlieka
Olomouc
Opala

Opala je názov vulkanického komplexu nachádzajúceho sa v južnej časti Kamčatky, východne od masívu Boľšaja Ipeľka, najväčšej vulkanickej štruktúry v tejto oblasti. Komplex pozostáva z masívnej, 12 × 14 km širokej kaldery a stratovulkánu, nachádzajúceho sa na severnom okraji kaldery. Kaldera má vek 40 000 rokov, vek stratovulkánu sa odhaduje na pleistocén. Vrchol stratovulkánu je ukončený 2,5 km širokým kráterom v ktorom sa nachádza lávový dóm. Posledná väčšia erupcia sa odohrala pred 1 500 rokmi, keď došlo k vyvrhnutiu asi 10 km³ ryolitovej tefry.

Iné projekty

Externé odkazy 
 www.volcano.si.edu - kaldera Opala na Global Volcanism Program 

Sopky Kamčatky
Kaldery
Dvojtisícovky v Rusku